stanford-oval/wikipedia huggingface dataset:
Mike Bossy

| Mike Bossy |
| --- | --- |

Henkilötiedot
Syntynyt: 22. tammikuuta 1957 Montréal, Quebec, Kanada
Kuollut: 15. huhtikuuta 2022 (65 vuotta)
Kansalaisuus:   Kanada
Jääkiekkoilija
Lempinimi:  The Boss
Pelipaikka:  oikea laitahyökkääjä
Maila:  oikea
Pituus:  183 cm
Paino:  84 kg
Seura
Seura:  New York Islanders
Sarja:  NHL
Pelinumero:  22
Pelaajaura
Pääsarjaura:  1977–1987
NHL-varaus:  15. varaus , 1977 New York Islanders
Hockey Hall of Fame
 1991 
Michael Dean ”Mike” Bossy (22. tammikuuta 1957 Montreal, Québec, Kanada – 15. huhtikuuta 2022) oli kanadalainen jääkiekkoilija. Bossy, lempinimeltään The Boss, pelasi koko NHL-uransa New York Islandersissa ja oli voittamassa seurassa neljää Stanley Cupin mestaruutta 1980-luvun alussa (1980–1983). Pelipaikaltaan Bossy oli oikean laidan hyökkääjä ja yksi kaikkien aikojen tehokkaimpia pelaajia; hän pelasi 10 kauden uran aikana 752 runkosarjan ottelua ja teki 1126 pistettä (1,50 pistettä per ottelu).
Ura > Juniorivuodet

Ennen ammattilaisuraansa Bossy pelasi vuodet 1973–1977 National de Lavalissa Québecin junioriliigassa LHJMQ:ssa. Hän pelasi Nationalissa neljä kokonaista kautta, ensimmäiset LHJMQ-ottelunsa hän pelasi kuitenkin jo kaudella 1972–73.
Bossy oli kaikilla täysillä LHJMQ-kausillaan Nationalin paras pistemies ja maalintekijä. Eniten pisteitä hän teki kaudella 1974–75, 149 tehopistettä, 84 maalia ja 65 syöttöpistettä, 67:ssä runkosarjaottelussa. Hän jakoi tuolloin LHJMQ:n maalipörssin kärkisijan Norm Dupontin kanssa, liigan pistepörssissä hän sijoittui neljänneksi. Kaudella 1973–74 Bossy sijoittui 70:llä runkosarjamaalilla LHJMQ:n maalipörssin kymmenenneksi, kaudella 1975–76 hän oli maalipörssin toinen ja pistepörssin neljäs 136:lla tehopisteellä ja 79:llä maalilla ja kaudella 1976–77 hän oli 75:llä maalilla liigan maalipörssin kolmas.
Bossy voitti neljän vuoden aikana kaksi LHJMQ-palkintoa, vuoden tulokkaan palkinnon (Trophée Michel Bergeron) vuonna 1974 ja herrasmiespelaajan palkinnon (Trophée Frank J. Selke) vuonna 1977. Hänet valittiin myös kerran liigan ensimmäiseen tähdistöön, vuonna 1975, ja kerran toiseen tähdistöön, vuonna 1977.
Ura > Kansainväliset pelit

| Mitalit> Maa:   Kanada.Miesten jääkiekko.Kanada Cup  | Mitalit> Maa:   Kanada.Miesten jääkiekko.Kanada Cup  | Mitalit> Maa:   Kanada.Miesten jääkiekko.Kanada Cup  | Maa:   Kanada> Miesten jääkiekko. |
| --- | --- | --- | --- |
|  Hopeaa | 1981 | jääkiekko |  |
|  Kultaa | 1984 | jääkiekko |  |
Bossy edusti Kanadaa kahdesti Kanada Cup -turnauksessa, vuonna 1981, jolloin Kanada sijoittui turnauksessa toiseksi, ja vuonna 1984, jolloin maa voitti turnauksen. Bossy oli vuoden 1981 Canada Cupin paras maalintekijä kahdeksalla maalilla.
Vuonna 1979 Bossy edusti NHL:n joukkuetta Neuvostoliittoa vastaan pelatussa Challenge Cup -ottelusarjassa.
Uran jälkeen

Bossy valittiin Hockey Hall of Fameen vuonna 1991 ja Islanders jäädytti hänen pelinumeronsa 22 maaliskuussa 1992. Bossylla diagnosoitiin lokakuussa 2021 keuhkosyöpä, johon hän kuoli 15. huhtikuuta 2022.
Saavutuksia

Hockey Hall of Fameen 1991
Islanders jäädytti pelinumeron 22 3. maaliskuuta 1992
1998 sijalla 20 The Hockey News' -lehden 100 suurimman ammattilaispelaajan listalla
NHL-ykköstähdistössä 1981, 1982, 1983, 1984, 1986, sekä NHL-kakkostähdistössä vuosina 1978, 1979 ja 1985
Äänestetty kaikkien aikojen parhaaksi ensimmäisen kierroksen 15. varaukseksi.
Saavutuksia > Maajoukkueessa

Kanada cupin hopeaa ja maalipörssin voitto 1981.
Kultaa vuoden 1984 Kanada-cupissa.
NHL-palkintoja

Stanley Cup neljästi (1979–80, 1980–81, 1981–82, 1982–83)
Calder Memorial Trophy (1978)
Conn Smythe Trophy (1982)
Lady Byng Trophy kolmesti (1983, 1984, 1986)
Ennätyksiä

Eniten perättäisiä yli 50 maalin kausia: 9
Eniten yli 50 maalin kausia: 9 (jakaa ennätyksen Wayne Gretzkyn kanssa)
Eniten yli 60 maalin kausia: 5 (jakaa ennätyksen Wayne Gretzkyn kanssa)
Korkein maali per peli -keskiarvo NHL:ssä: 0.762 maalia per ottelu
Eniten perättäisiä hattutemppuja: 3 (jakaa ennätyksen Joe Malonen kanssa, joka saavutti sen kahdesti)
Bossyn jäädytetty pelinumero "22" riippuu Nassau Veterans Memorial Coliseumin katossa muistona hänen menestyksekkäästä NHL-urasta.
Myyttien purkaminen

Myyttien purkaminen (saks. entmythologisierung, engl. demythologisation) on eksistentialisti Rudolf Bultmannin lanseeraama käsite, jolla tarkoitetaan Uuden testamentin uudelleen tulkitsemista modernin ajan ihmisille. Bultmannin mukaan kertomukset Jeesuksesta olivat myyttejä, joiden todellinen merkitys avautuisi modernistisen maailmankuvan omaavalle ihmiselle jos ne "käännettäisiin" ei-myyttiselle kielelle.
Lahnalampi (Keuruu)

| Lahnalampi |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°16′34″N, 24°37′05″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kupanjoen valuma-alue (35.66)
Laskujoki:  oja Kupanjokeen 
Järvinumero:  35.661.1.002
Mittaustietoja
Pinnankorkeus:  107,8 m  
Rantaviiva:  0,78 km  
Pinta-ala:  3,763 ha  
Saaria:  ei saaria 
 fiLahnalampi 
Lahnalampi  on Keski-Suomessa Keuruulla Keuruun taajaman lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 3,8 hehtaaria ja se on 300 metriä pitkä ja 200 metriä leveä. Lammella ei ole kartan mukaan saaria. Sen rantaviivan pituus on 800 metriä..
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Kupanjoen valuma-alueella (35.66), jonka Kivijärven alueeseen (35.661) se kuuluu.
Linnusperä

Linnusperä on Kokkolan kaupunginosa, jossa on noin 900 asukasta. Linnusperään on bussiyhteys linjalla 5. Linnusperässä ei ole koulua tai päiväkotia.
Likolampi (Kangasniemi, Luodekylä)

| Likolampi |
| --- | --- |
Valtiot:  Suomi
Maakunnat:  Etelä-Savo
Kunnat:  Kangasniemi
Koordinaatit:  61°54′11″N, 26°39′00″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskuoja:  oja Pajupuruun 
Järvinumero:  14.923.1.054
Mittaustietoja
Pinnankorkeus:  116,4 m  
Pituus:  370 m  
Leveys:  140 m  
Rantaviiva:  1,042 km  
Pinta-ala:  3,07 ha  
Saaria:  ei saaria 
 fiLikolampi 
Likolampi  on Etelä-Savossa Kangasniemellä  Luodekylän lähellä sijaitseva lampi.
Maantietoa

Lampi on 370 metriä pitkä, 140 metriä leveä, ja sen pinta-ala on 3,1 hehtaaria. Lammella ei ole kartan mukaan saaria.  Sen rantaviivan pituus on 1,0 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Puulan lähi-alueeseen (14.923) se kuuluu. Lammen vedenpinnan korkeus on 116,4 metriä mpy.
Méndez Núñez

Méndez Núñez voi tarkoittaa:
Casto Méndez Núñez, espanjalainen meriupseeri
Méndez Núñez (1861), Espanjan laivaston panssarifregatti
Méndez Núñez (1923), Espanjan laivaston kevyt risteilijä
Méndez Núñez (D63), Espanjan laivaston Churruca-luokan hävittäjä
Méndez Núñez (F104), Espanjan laivaston Álvaro de Bazán -luokan fregatti.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Méndez Núñez”, voi hakea sivunnimihaulla, laajalla sivunnimihaulla tai tekstihaulla.
Liikaunisuus

Koalat voivat normaalisti nukkua yli 16 tuntia vuorokaudessa. Ihmisellä tämä olisi vakavaa liikaunisuutta.
Liikaunisuus eli hypersomnia (G47.1) on päiväsaikaan ilmenevää arkea haittaavaa uneliaisuutta. Liikaunisuudesta kärsivä potilas kärsii päiväaikaisesta väsymyksestä siitä huolimatta, että nukkuu yleensä keskimääräistä pidempiä yöunia. Liikaunisuus huonontaa usein ihmisen toimintakykyä.
Esiintyvyys

Liikaunisuudesta kärsii 5 % aikuisista ja nuorista kolme kertaa suurempi määrä.
Liikaunisuuden syitä

Narkolepsia on yksi yleisimmistä syistä liikaunisuudelle. Lähes puolella liikaunisuudesta kärsivillä on jokin sen aiheuttava mielenterveydellinen ongelma, kuten mielialahäiriö. Myös tulehdussairauksiin, hengityselinten sairauksiin, diabetekseen,  kilpirauhasen vajaatoimintaan, anemiaan, MS-tautiin ja muihin neurologisiin sairauksiin sekä aivovammoihin liittyy usein liikaunisuutta.
Vajaat 10 prosenttia liikaunisuudesta kärsivistä sairastaa primaaria liikaunisuutta, jonka taustalta ei löydy muita sairauksia.
Mustan oriin paluu

| Mustan oriin paluu> The Black Stallion Returns |
| --- | --- |

Ohjaaja:  Robert Dalva
Käsikirjoittaja:   Jerome Kass  Richard Kletter 
Perustuu:  Walter Farleyn romaaniin
Tuottaja:  Francis Ford Coppola
Säveltäjä:  Georges Delerue
Kuvaaja:  Carlo Di Palma
Leikkaaja:  Paul Hirsch
Pääosat:  Kelly Reno
Valmistustiedot
Valmistusmaa:  Yhdysvallat
Tuotantoyhtiö:  American Zoetrope
Levittäjä:  Metro-Goldwyn-Mayer Netflix
Kesto:  104 minuuttia
Alkuperäiskieli:  englanti
Edeltäjä:  Musta ori (1979)
Aiheesta muualla
IMDb
Elonet
AllMovie
Infobox OKNimi-testi OK: 
Mustan oriin paluu (The Black Stallion Returns) on Francis Ford Coppolan tuottama ja Robert Dalvan ohjaama yhdysvaltalainen nuorten seikkailuelokuva vuodelta 1983. Se on jatko-osa vuoden 1979 elokuvalle Musta ori. Pääosaa, arabioriinsa kanssa laukkakilpailuissa menestyvää poikaa näyttelee tässäkin Kelly Reno, nyt teini-ikään varttuneena. Myös hänen äitinsä roolissa on edelleen Teri Garr. Tämäkin elokuva perustuu Walter Farleyn romaanisarjaan Musta orhi, jonka pohjalta käsikirjoituksen ovat laatineet Jerome Kass ja Richard Kletter.
Juoni

Elokuvasarjan ykkösosassa nuori Alec Ramsay pelastautui haaksirikossa autiolle saarelle yhdessä samalla laivalla matkustaneen mustan arabioriin kanssa. Poika kesytti hevosen, ja molemmat pääsivät saarelta pojan kotimaahan Yhdysvaltoihin, jossa kumppanuksista koulutettiin menestyvä laukkakilparatsukko. Tässä jatko-osassa kuvaan ilmestyy arabisheikki, joka väittää pojan varastaneen hänen hevosensa laivalta. Hän sieppaa apureineen hevosen Yhdysvalloista ja kuljetuttaa sen Pohjois-Afrikkaan hyötyäkseen siitä kilpahevosena. Teiniksi varttunut Alec Ramsay lähtee Marokkoon jäljittämään hevosta.
Rooleissa

| 0 | 1 | 2 |
| --- | --- | --- |
|  Kelly Reno  | … |  Alec Ramsay     |
|  Vincent Spano  | … |  Raj     |
|  Allen Goorwitz  | … |  Kurr     |
|  Teri Garr  | … |  Alecin äiti     |
|  Woody Strode  | … |  Meslar   |
|  Hoyt Axton  | … |  kertojaääni   |
Vastaanotto

Mustan oriin paluu sai valtaosin pettyneitä arvioita verrattuna kehuttuun edeltäjäänsä. Elokuvakriitikko Roger Ebert, joka valitsi Mustan oriin vuoden 1980 parhaaksi elokuvaksi, oli yksi pettyneistä vaikka kehui Renon roolisuoritusta ja komeaa kuvausta ja antoi jatko-osalle kuitenkin kaksi ja puoli tähteä neljästä. Suomessa Video-oppaan Roope Lehtinen antoi sille vain yhden tähden viidestä ja valitteli, ettei jatko-osa yllä edeltäjänsä hehkuun vaikka ohjaajana on ykkösosan taitavasti leikannut Robert Dalva. Sen sijaan Helsingin Sanomien Helena Ylänen piti Mustan orin paluuta virkistävänä seikkailuna, jonka yhdeksi perusteemaksi kohoaa kysymys sivistyksen ja luonnontilan välisestä ristiriidasta.
Ménakan alue

Ménakan alue (entinen piiri) Malin kartalla.
Ménakan alue (ransk. Région de Ménaka) on perusteilla oleva hallintoalue Malin koillisosassa. Se käsittää entisen Gaon alueen Ménakan piirin.
Vuoden 2012 tammikuussa ennen armeijan vallankaappausta hyväksytyn lain mukaan Ménakan alue on yksi Malin 19 alueesta. Se jakautuu neljään piiriin, jotka ovat
Andéramboukane, Inekar, Ménaka ja Tidermène. Piirit jakautuvat edelleen yhteensä yhdeksään arrondissementtiin. Malin hallitus nimitti alueelle kuvernöörin tammikuussa 2016.
Ména

| Ména |
| --- | --- |
 Ména
 Koordinaatit: 11°14′55″N, 6°47′2″W 
Valtio:  Mali
Alue:  Sikasson alue
Piiri:  Kolondiéban piiri
Hallinto:  
 – Hallinnon tyyppi:  maalaiskunta
Väkiluku (2009):  6 200
Infobox OKVirheellinen NIMI-arvo: 
Ména on maalaiskunta ja sen keskuskylä Sikasson alueen Kolondiéban piirissä Malissa. Se sijaitsee 30 kilometriä Kolondiébasta koilliseen. Kunnassa on 6 200 ja kylässä 600 asukasta.
Ménan kunta rajoittuu etelässä Kolondiéban, pohjoisessa Bougounin piirin Koumantoun ja koillisessa Sikasson piirin Niènan kuntiin. Se on pinnanmuodostukseltaan tasankoa. Seudulla virtaa Bagoén sivujoki Koba.
Kuntaan kuuluu 13 kylää. Asukkaat ovat etupäässä bambaroita. Lisäksi on fulbeja ja senufoja.
Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, maissi, maapähkinä ja puuvilla. Lisäksi harjoitetaan käsityöammatteja ja kaupankäyntiä. Ménassa ja Kaarassa pidetään viikoittaiset markkinat.
Lisa Goldstein

| Lisa Goldstein> Henkilötiedot |
| --- | --- |
Syntynyt: 21. marraskuuta 1953 (ikä 70)
Kansalaisuus:  yhdysvaltalainen
Puoliso:  Douglas A. Asherman (1986–)
Kirjailija
Salanimi: Isabel Glass
Äidinkieli: englanti
Tyylilajit:  fantasiakirjallisuus, tieteiskirjallisuus
Aiheesta muualla
Kotisivut
Löydä lisää kirjailijoitaKirjallisuuden teemasivulta
Elizabeth (Lisa) Joy Goldstein (s. 21. marraskuuta 1953) on yhdysvaltalainen Fantasia- ja tieteiskirjailija, jonka teoksia on ollut Nebula-, Hugo- ja World Fantasy Award -palkintoehdokkaina. Goldstein sai vuonna 1982 romaanillaan The Red Magician National Book Award -palkinnon ja romaanillaan The Uncertain Places vuoden 2012 Mythopoeic Fantasy -palkinnon. Hänen novellinsa Paradise Is a Walled Garden sai vuoden 2011 Sidewise-palkinnon parhaana lyhytmuotoisena vaihtoehtohistoriana.
Goldsteinin novelli "Cassandran valokuvat" ("Cassandra's Photographs") on julkaistu suomeksi kokoelmassa Isaac Asimov Science Fiction. Valikoima 2 (Viihdeviikarit 1988) Novelli oli Hugo- ja Nebula-palkintoehdokkaana vuonna 1988.
Elämäkerta

Goldsteinin isä Heinz Jurgen "Harry" Goldstein (8. kesäkuuta 1922 Krefeld, Saksa – 24. toukokuuta 1974 Los Angeles, Yhdysvallat) selviytyi hengissä Bergen-Belsenin keskitysleiriltä, ja hänen äitinsä Miriam Roth (s. 8. huhtikuuta 1922 Mukatševe, Tšekkoslovakia – 12. lokakuuta 2011 Los Angeles, Yhdysvallat) selviytyi Auschwitzn tuhoamisleiriltä. He saapuivat Yhdysvaltoihin vuonna 1947 ja tapasivat englannin kielen kurssilla.
Goldstein on kirjoittanut salanimellä "Isabel Glass" kaksi korkean fantasian romaania, Daughter of Exile ja The Divided Crown. Hänen julkaisijansa suositteli salanimeä, koska romaanit eroavat niin paljon hänen muista teoksistaan. "Isabel" tulee paikallisen koirapuiston nimestä. "Glass" on julkaisijan salanimiohjeistuksen mukaisesti lyhyt ja alkaa kirjaimella, joka on aakkosten alkupäässä.
Goldstein meni naimisiin Douglas A. Ashermanin kanssa vuonna 1986 ja asuu Kaliforniassa Oaklandssa.
Linus Nyman

| Linus Nyman> Henkilötiedot |
| --- | --- |
Syntynyt: 11. heinäkuuta 1999 (ikä 25) Helsinki, Suomi
Kansalaisuus:   Suomi
Jääkiekkoilija
Lempinimi:  Linkku
Pelipaikka:  vasen laitahyökkääjä
Maila:  vasen
Pituus:  179 cm
Paino:  72 kg
Seura
Seura:  Lukko
Sarja:  SM-liiga
Pelinumero:  20
Pelaajaura
Pääsarjaura:  2018–
Linus Oliver Nyman (s. 11. heinäkuuta 1999 Helsinki) on suomalainen jääkiekkoilija, joka edustaa SM-liigajoukkue Rauman Lukkoa. Hän on pelipaikaltaan vasen laitahyökkääjä, mutta Nyman osaa pelata myös keskellä.
Ura > Maajoukkueura

| Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Kultaa | Kanada 2019 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Hopeaa | Slovakia 2017 | jääkiekko |  |
Nyman pelasi alle 20-vuotiaiden MM-kilpailuissa vuonna 2019, jolloin hän voitti maailmanmestaruuden. Nyman pelasi myös alle 18-vuotiaiden MM-kilpailuissa vuonna 2017, jolloin hän voitti hopeaa. Hänet valittiin Sveitsiä vastaan pelatun alkulohkon ottelun päätteeksi joukkueensa ottelun parhaaksi pelaajaksi.
Nyman pelasi myös Ivan Hlinkan muistoturnauksessa vuonna 2016. Hän oli Suomen paras pistemies tehoilla 3+4=7 ja jakoi koko turnauksen pistepörssin kolmannen sijan Tšekin Filip Zadinan ja Venäjän Klim Kostinin kanssa. Nyman pelasi myös World U-17 Hockey Challengessa marraskuussa 2015. Yhteensä hän on pelannut 20 nuorten ja 23 poikien maaottelua.
Pelityyli

Future Considerations-sivuston mukaan Nyman on lahjakas kahden suunnan sentteri sekä myös nopea laitahyökkääjä, joka on käyttökelpoinen kaikissa eri tilanteissa ja on nopea jaloistaan. Hockeyprospect.com-sivuston mukaan pieni koko rajoittaa kuitenkin hieman hänen peliään.
Muuta

Nymanin pikkuveli Luka pelaa puolustajana Saksan kolmanneksi korkeimmalla sarjatasolla Oberliga-joukkue EV Lindaussa.
Lahnalammi (Tammelan Kyynärä)

| Lahnalammi |
| --- | --- |
Valtiot:  Suomi
Maakunnat:  Kanta-Häme
Kunnat:  Tammela
Koordinaatit:  60°40′32″N, 23°49′31″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Turpoonjoen valuma-alue (35.98)
Laskujoki:  oja Liesjärveen 
Järvinumero:  35.982.1.005
Mittaustietoja
Pinnankorkeus:  109,2 m 
Rantaviiva:  1,47 km 
Pinta-ala:  0,12793 km² 
 fiLahnalammi 
Lahnalammi on Kanta-Hämeessä Tammelassa oleva järvi, joka kuuluu Liesjärven alueeseen. Liesjärvi kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen.
Maantiede

Järven pinta-ala on 12,8 hehtaaria ja sen pituus on 600 metriä ja leveys 350 metriä. Siihen laskee viisi suo-ojaa. Järven luusua sijaitsee järven kaakkoisrannalla, josta saa alkunsa 600 metriä pitkä oja Liesjärven Tukkilahteen.
Järven rantaviiva on 1,5 kilometriä pitkä ja sen ranta on puoliksi suomaata ja puoliksi moreenipohjaista metsämaastoa. Järven rannat ovat eteläosassa avosuota. Rannat ovat rakentamattomia eikä sinne johda teitä.
Kansallispuisto

Järvi sisältyy Liesjärven kansallispuistoon Naturaohjelmaan, jossa voi tutustua eteläsuomalaisiin metsätyyppeihin. Patikkareitit eivät kulje järven vieritse ja helpoin tie sille kulkee valtatietä 2 pitkin kävellen.
Historia

Vuoden 1855−1856 Kalmbergin kartastossa järven nimi kirjoitettiin "Lahnalampi".
Myytti-sarja

Myytti-sarja (engl. Canongate Myth Series) on skotlantilaisen Canongate-kustantamon kansainvälinen kirjasarja myyttien uudelleentulkintoja tunnetuilta nykykirjailijoilta. Suomeksi sarjaa julkaisee Kustannusosakeyhtiö Tammi.
Suomeksi ilmestyneet teokset

Karen Armstrong: Myyttien lyhyt historia
Viktor Pelevin: Kauhukypärä: Theseuksen ja Minotauroksen myytti
David Grossman: Leijonahunaja: Simsonin myytti
Jeanette Winterson: Paino: Atlaksen ja Herkuleen myytti
Margaret Atwood: Penelopeia: Penelopen ja Odysseuksen myytti
Alexander McCall Smith: Unien Angus: Myytti kelttiläisestä unijumalasta
Su Tong: Uskollisen vaimon kyynelet
Lahnalammi (Virrat)

| Lahnalammi |
| --- | --- |
Valtiot:  Suomi
Maakunnat:  Pirkanmaa
Kunnat:  Virrat
Koordinaatit:  62°09′25″N, 23°49′57″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Tarjanneveden alue (35.41)
Laskuoja:  oja Visuveteen 
Järvinumero:  35.412.1.007
Mittaustietoja
Pinnankorkeus:  97,7 m  
Rantaviiva:  0,923 km  
Pinta-ala:  1,799 ha  
Saaria:  ei saaria 
 fiLahnalammi 
Lahnalammi  on Pirkanmaalla Virroilla Nuuttilan kylän lähellä sijaitseva lampi.
Maantietoa

Lammen pinta-ala on 1,8 hehtaaria, se on 350 metriä pitkä ja 50 metriä leveä. Lammella ei ole kartan mukaan saaria.  Sen rantaviivan pituus on 900 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Tarjanneveden alueella (35.41), jonka Vaskiveden lähialueeseen (35.412) se kuuluu. Lammen vedenpinnan korkeus on 97,7 metriä mpy.
Liikalammi

| Liikalammi |
| --- | --- |
Valtiot:  Suomi
Kunnat:  Ylöjärvi
Koordinaatit:  62°00′57″N, 23°25′56″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Aurejärven valuma-alue (35.57)
Laskujoki:  oja Pitkäjärveen 
Järvinumero:  35.579.1.002
Mittaustietoja
Pinnankorkeus:  178,1 m 
Rantaviiva:  1,491 km 
Pinta-ala:  0,05578 km² 
Tilavuus:  0.000095 km³ 
Suurin syvyys:  5,1 m 
Valuma-alue:  2 km² 
 fiLiikalammi 
Liikalammi  on Pirkanmaalla Ylöjärvellä Itä-Aureessa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Liikalammi on osa Pitkäjärven valuma-aluetta.
Maantietoa

Lammen pituus on 650 metriä, leveys 200 metriä ja sen pinta-ala on 5,6 hehtaaria. Se sijaitsee Aurejärven ja Pitkäjärven itäpuolella metsämaastossa olevassa loivassa painaumassa. Lammen pohjoisosat sijaitsevat leveän suon reunalla, mutta eteläosia reunustaa vain kapea suoranta. Lampeen on kaivettu seitsemän metsä- tai suo-ojaa, joista etelään laskeva oja on samalla sen laskuoja. Se laskee 1,7 kilometrin jälkeen Pitkäjärven eteläosaan. Veden keskimääräinen viipymä järvessä on 61 vuorokautta. Rantaviivan pituus on 1,5 kilometriä. Lampi on autio eikä sen rantaan johda teitä. Sen molemmilla puolilla kulkee metsässä metsäautoteitä, jotka alkavat yhdystieltä 3350 lähtevältä tieltä.
Vedenlaatu

Liikalammin vedenlaatua on tutkittu vuonna 1990. Vesi oli silloin kirkasta, erittäin ruskeaa, humuspitoista ja suojärvien tapaan hapanta. Kolme viimeistä ominaisuutta liitetään runsaisiin metsien ja soiden ojituksiin. Talvella veden pH aleni jopa arvoon 4,7, mikä on monelle kalalajille ja ravuille liian alhainen arvo. Veden ravinnepitoisuudet ovat luontaisia arvoja korkeammat. Fosforipitoisuus oli 23 µg/l (mikrogrammaa litrassa) ja typpipitoisuus 730 µg/l. Pohjan lähellä pitoisuudet olivat suuremmat aineiden sedimentaation vuoksi. Järvi oli sinä talvena lievästi rehevöityneiden järvien tasolla. Päällysveden happitilanne oli alkutalvella hyvä, vaikka alusvedessä oli jo muodostunut happivajetta. Lopputalvella happitilanne on todennäköisesti heikentynyt tyydyttävälle tasolle. Kesäkaudelta ei ole olemassa tutkimustuloksia. Lammen mataluus helpottaa happitilannetta kesällä ja suuri veden läpivirtaus talvella. Liikalammi soveltuu virkistyskäyttöön vain välttävästi.
Mämminiemi

Mämminiemi on Päijänteen Ristinselkään idästä pistävä niemi Toivakan Haukanmaalla. Siellä on Jyväskylän kaupungin ulkoilu-, veneily- ja virkistysalue. Mämminiemen aikaisempi nimi on ilmeisesti ollut Mäntykallioniemi.
LiveZone

LiveZone on ruotsalainen musiikkitallenteiden julkaisija. Yhtiön julkaisuihin kuuluvat esimerkiksi musiikkivideot ja -DVD:t. Yhtiö toimii yhteistyössä muun muassa Pan Visionin EMA Telstarin kanssa.
Aiheesta muualla

Virallinen kotisivu (Arkistoitu – Internet Archive) (ruotsiksi)
Ménage à trois (lehti)

Ménage à trois on queerfeministinen pornolehti, joka sisältää valokuvia, sarjakuvia, piirroksia ja novelleja. Lehti pyrkii monipuolistamaan sitä, millaiset kehot ja ihmiset esitetään seksuaalisina, ja tarjoamaan eettisesti tehtyä eroottista materiaalia. Kaikki lehden tekijät ovat vapaaehtoisia.
Historia

Ménage à trois -lehti on ilmestynyt vuodesta 2012. Sen perusti kirjailija Iida Rauma yhdessä silloisen kumppaninsa Saija Nojosen kanssa.
Mämmilä (Pello)

Mämmilä on kylä Pellon kunnassa, Tornionjokilaaksossa. Kylä sijaitsee vain muutamia kilometrejä kuntakeskuksen eteläpuolella Torniontien (Vt 21) varressa.
Libya kesäolympialaisissa 2016

Libya osallistui kesäolympialaisiin 2016. Sitä edusti seitsemän urheilijaa kuudessa lajissa. Joukkueen lipunkantajana avajaisissa toimi kestävyysjuoksija Mohamed Fuad Hrezi.
Joukkue > Jousiammunta

Ali El-Ghrari – miesten yksilökilpailu
Joukkue > Judo

Mohamed el-Kawisah – miesten alle 60 kg
Joukkue > Soutu

Al-Hussein Gambour – miesten yksikkö
Joukkue > Taekwondo

Yousef Shriha – miesten alle 58 kg
Joukkue > Uinti

Ahmed Attellesey – miesten 50 m vapaauinti
Daniah Hagul – naisten 100 m rintauinti
Joukkue > Yleisurheilu

Mohamed Fuad Hrezi – miesten maraton